# Fotobok

## Valg av fotobokprodukt

Fotoboken fås i forskjellige størrelser og utførelser.

På startsiden kan du velge det fotobokformatet du vil ha.

Du kan nå velge å bruke fotobokassistenten eller å opprette fotoboken manuelt og hoppe over fotobokassistenten.

## Med eller uten fotobokassistent?

Det skal sies at man bare kan lage en komplett fotobok ved hjelp av fotobokassistenten, hvis man ikke stiller høye krav og vil bestille den som den er.

De fleste kundene vil gjerne ha satt inn noen tekster og foreta endringer her og der og gjøre noen ting etter deres egen smak.

Men fotobokassistenten har følgende fordel:
Man begynner ikke ved null, men har en fotobok som automatisk er fylt. Det betyr at ca. 70 % av arbeidet allerede er gjort.

Du trenger ikke å regne ut hvor mange sider du sannsynligvis må bruke til de forskjellige temaene, men kan overlate det til fotobokassistenten.

Og hvis det bare blir benyttet digitale bilder som automatisk kan sorteres riktig, går resten som en lek.

Du kan etterpå endre eller gjøre helt om på de sidene i fotoboken som er laget automatisk av fotobokassistenten, og du kan også tilføye flere sider (med 8 sider om gangen).

Du blir automatisk spurt om du vil bruke fotobokassistenten, men hvis du vet at du alltid vil arbeide manuelt med fotoboken, kan du slå den av under "Valgmuligheter" (se avsnittet "Programvalgmuligheter"). Så brukes ikke fotobokassistenten (som ved valg av „Opprett fotobok uten assistent“), og du kommer direkte frem til manuell bearbeiding av fotoboken.

Du kan også alltid starte fotobokassistenten inne i fotobokeditoren via hurtigmenyen.

Les mer om arbeidet med fotobokassistenten i avsnittet „Fotobokassistent“.

Ved en helt ny fotobok som du vil opprette manuelt fra bunnen, får du først vist en "tom" fotobok med en standard-layout. Eller du kan åpne en lagret fotobok og arbeide videre i den.

## Sidene i fotoboken

### Forskjellige sidetyper

En fotobok består alltid av en innbinding, første og siste dobbeltside og de andre dobbeltsidene.

#### Innbinding

Innbindingen utgjør forside og bakside på en fotobok.

Innbindinger av kunstlær eller lerret kan ikke forsynes med trykk, og man kan bare velge fargen på materialet. Hard- og softcover-innbindinger kan påføres trykk, men kun på yttersiden siden det bare er den som kan ses på den ferdige fotoboken (innersidene limes sammen med første og siste side i fotoboken).

Innbindinger med trykk har en strekkode på baksiden som er nødvendig ved produksjon og levering av fotoboken, og derfor ikke kan fjernes eller bearbeides.

Bokryggen har et tekstfelt hvor man kan skrive en tittel til fotoboken, som helst må være den samme som på forsiden.
Fotohefter har ikke dette tekstfeltet, siden de jo er uten rygg.

#### Innholdssider

Innholdssider vises og bearbeides som dobbeltsider ved siden av hverandre i arbeidsområdet, fordi de optisk virker som en enhet når man åpner fotoboken.

Kun ved første og siste side skal den ene halvdelen av dobbeltsiden være tom, siden den benyttes som innerside av innbindingen.
Av tekniske årsaker gjelder dette også ved hefter, selv om de ikke har limt innbinding.

På en fotobokside kan det være en bakgrunn, en layout, bilder og tekstfelter.

## Vinduselementer i fotoboken

### Objektvalg for fotoboken

Objektvalg for fotoboken består av tre faner i hovedkategoriene:
"Bilder", "Layout" og „Design“.

Hver av disse hovedkategoriene har flere faner.

Fane „Design“
Her finner du bakgrunner, innhold og clipart.

Fane „Layout“
Her finner du sidelayouter og passepartout.

Fane „Bilder“
Her finner du bilder lokalt (på din harddisk/dine datamedier) eller fra dine webalbumer hos ditt fotocommunity på Internett.

Velg først en bakgrunn til den aktuelle siden i fotoboken din ved å trekke den over på siden med musen. Når du dobbeltklikker på forhåndsvisningen av bakgrunnen, legges den over hele dobbeltsiden. Du kan også bruke knappene nederst i Objektvalg, og ved hjelp av hurtigmenyen (klikk med høyre musknapp på forhåndsvisningen av bakgrunnen) kan du legge bakgrunnen over på alle høyre og venstre sider og alle dobbeltsider i fotoboken.

Det samme gjelder for layouter som settes inn med de samme funksjoner som bakgrunner.

Bilder trekkes med musen over i ønsket layoutramme for layouten eller over på en tom side.

Tips: Når du trekker et bilde over på en tom side (altså uten layoutramme), genererer editoren automatisk en passende layoutramme til bildet. Så hvis du først sletter alle layoutrammene som er satt inn på fotoboksidene som standard, kan du fritt trekke bildene dine over på siden og plassere dem.

Clipart trekkes over i arbeidsområdet (ikke i en layoutramme), deretter kan plassering, størrelse og rotering tilpasses.

Et passepartout trekkes over i layoutrammen til et bilde med musen. Det gjør deler av bildet transparent og gir bildet en ny form.

### Dreiebok

Alle dobbeltsider i fotoboken, inkl. innbindingen, vises som forhåndsvisninger på dreieboken. På den måten får man et overblikk over fotoboken og kan navigere rundt i den.

Med rullefeltet under dreieboken flyttes forhåndsvisningene mot høyre og venstre, og den aktuelle siden åpnes i arbeidsområdet ved å klikke med musen på forhåndsvisningen.

Siderekkefølgen kan endres ved å klikke på den relevante siden i forhåndsvisningen og trekker den til den ønskede plassering i siderekkefølgen i dreieboken med venstre musknapp trykt ned.

### Objektverktøylinje for fotobokeditor

I objektverktøylinjen finner man de viktigste verktøyene eller kommandoene som kan benyttes på det objektet som man har markert i produkteditoren eller til å sette inn et nytt objekt. Se også tooltips.

I avsnittet „Objektverktøylinje“ finner du en oversikt over og beskrivelse av disse verktøyene.

De funksjonene/verktøyene som kan benyttes på det markerte objektet er også i hurtigmenyen, som du kan åpne ved å klikke med høyre musknapp i editoren eller på det markerte objektet.

### Arbeidsområde for fotobokeditor

Her vises den aktuelle fotoboksiden, som er valgt i dreieboken og skal bearbeides.

Som i et tegne- og tekstbehandlingsprogram kan du designe fotoboken din på basis av malene i Objektvalg. I Objektvalg kan du velge en bakgrunn til hver enkelt fotobokside (se avsnittet "Arbeid med bakgrunner"), bestemme en layout og selvfølgelig også sette inn bilder og tekster.

Bilder og tekster plasseres alltid i et firkantet område i fotoboken – den såkalte layoutrammen – som kan flyttes og forstørres. Layoutrammer tilpasses med musen, og man kan markere flere layoutrammer på en gang ved å trekke med musen.

(Se avsnittet „Arbeid med layouter").

### Produktverktøylinje for fotobokeditor

I produktverktøylinjen finner du de viktigste verktøyene eller kommandoene som kan benyttes på fotoboken. Se avsnittet "Produktverktøylinje".