# Programvalgmuligheter

Forskjellige grunninnstillinger i Miss Norway-programvaren foretas under „Valgmuligheter“.

Hvis du ikke har spesielt mye erfaring med EDB og alt fungerer upåklagelig, skal du bare la det være som det er.

Noen valgmuligheter vises bare i forbindelse med bestemte produkter.
Hvis de valgmulighetene som beskrives her, ikke finnes hos deg, skyldes det at fotoproduktet ikke kan bestilles.

Venstre del av vinduet med valgmuligheter er inndelt i forskjellige områder.

#### "Vinduer"

##### Områder som kan frigjøres

###### Fleksibel plassering av arbeidsområdene, flytt og frigjør vinduselementer

Når denne funksjonen er valgt, kan du frigjøre de enkelte vinduene i programmet fra hovedvinduet og plassere det fritt på skjermen. Det kan være en fordel ved systemer med to skjermer, så man kan legge de valgte objektene ved siden av hverandre på den ene skjermen og de valgte bildene på den andre. På den måten får man også bedre nytte av en 16:9-skjerm.
Du kan alltid få vinduene tilbake til deres opprinnelige plassering med knappen "Nullstill vinduslayout" nederst.

###### Plasser faner for bilder/layout/bakgrunn vertikalt

Når denne funksjonen er valgt, er fanene i Objektvalg plassert over hverandre i høyre side. Normalt ligger de ved siden av hverandre øverst.

###### Nullstill vinduslayout

Hvis du har flyttet vinduer til en annen plassering på skjermen og har angret eller ikke lenger kan finne vinduene, kan du få dem tilbake til den opprinnelige plassering med denne knappen.

##### Forhold ved bildevalg

###### Velg en mappe, hvor utforskeren skal starte

Her velges den såkalte home-mappen, hvor utforskeren skal starte.
Som standard er valgt mappen "Egne bilder" (banen kan ev. se annerledes ut).
Når du klikker på knappen "Gjennomse", åpnes en filbehandler hvor du kan velge en annen mappe.

###### Dobbeltklikk på miniatyrbilde for å åpne bildet i Fotoview

Et miniatyrbilde (thumbnail) er forhåndsvisningsen av bildene dine i Objektvalg og i produkteditoren.
Du bestemmer her om Fotoview (hvor du bearbeider bildene dine) skal åpnes når du dobbeltklikker på forhåndsvisningen. Fotoview kan alltid startes via hurtigmenyen (klikk med høyre musknapp på forhåndsvisningen).

###### Vis filnavn i utforsker

Her velger du, om bildene dine skal vises med filnavn i Objektvalg. Som standard er visning av filnavnet slått av.

#### "Mapper"

##### Midlertidige filer

###### Velg den mappen der dette programmet kan lagre midlertidige data, fotobøker osv.

Her velger du den såkalte arbeidsmappen der programmet midlertidig lagrer de dataene som skal brukes til prosjektet.
Som standard er valgt mappen "Egne filer" (banen kan ev. se litt annerledes ut).
Når du klikker på knappen "Gjennomse", åpnes en filbehandler hvor du kan velge en annen mappe.

###### Lagre info om automatisk gjenoppretting

Med denne funksjonen minimaliseres tap av data ved strømavbrudd eller computernedbrudd.
Når du har aktivert funksjonen, lagres den aktuelle bestillingen automatisk med jevne mellomrom (f.eks. hvert 5. minutt) og gjenopprettes automatisk neste gang du starter datamaskinen.

Du kan også velge den mappen hvor dataene skal lagres.

###### Forhold ved programstart

Når funksjonen „Automatisk søk etter oppdateringer“ er aktivert, søker programmet ved start automatisk etter nye filversjoner eller prislister på Internett. Du kan laste ned og installere de nye versjonene og på den måten sørge for at programmet alltid er oppdatert.

#### "Editor"

##### Forhold ved innsetting av bilder

Her innstilles, hvordan layoutrammer forholder seg ved forskjellige fotoprodukter når sideforholdene i layoutrammen og det innsatte bildet ikke stemmer overens. .

###### "Behold rammestørrelse, og klipp ut midten av bildet"

Med denne funksjonen plasseres bildet midt i layoutrammen uten at sideforholdet til rammen endres (se bildet i midten nedenfor). De delene av bildet som går utover rammen, er nå ikke lenger synlige. Du kan flytte bildet inne i layoutrammen, slik at du får den delen av bildet du vil ha vist, til å ligge i det synlige området eller slik at uønskede bildedeler flyttes utenfor rammen og ikke kan ses mer.

###### "Endre layoutrammen slik at bildet fyller ut rammen optimalt"

Med denne funksjonen tilpasses layoutrammen etter bildets sideforhold (se bildet til høyre nederst). Den lengste siden av bildet skaleres inn i rammen slik at rammen fylles ut optimalt.
Det kan bety en temmelig stor endring av layouten, f.eks. hvis man setter inn et bilde i høyformat i en vertikalt justert layoutramme, men det innsatte bilde vises alltid i sin helhet, også selv om rammen skaleres.

Eksempler:

Tom layoutramme | Behold rammestørrelse Originalbildet beskjæres på grunn av layoutrammen | Endre layoutramme Layoutrammen får samme sideforhold som originalbildet

##### Hjelpelinjer

Her kan du aktivere og deaktivere hjelpelinjene og stille inn avstanden mellom linjene.

##### Kontroll av staving under inntasting

Med denne funksjonen kan du slå den automatiske stavekontrollen av og på.

##### Automatisk plassering av bilder som er for nær kanten

Her innstiller du hva som skal skje hvis et innsatt bilde befinner seg for nær sidekanten i en fotobok eller kalender eller på et fotolerret eller en dekoplakat.

Normalt plasseres slike bilder helt ute ved kanten og går til og med litt utover kanten (for å unngå dårlig tilpasning ved beskjæring av sidene under produksjonen).

#### "Rammer og skygge"

##### Egenskaper for rammer

Her aktiverer og deaktiverer du bruken av rammer omkring bildene og innstiller rammetykkelse og -farge.

I hurtigmenyen for et bilde kan du bearbeide rammeegenskapene individuelt for hvert bilde eller fjerne rammen.

##### Egenskaper for skygge

Med denne funksjonen kan du legge slagskygge på bildene dine.

Med avstanden bestemmer du hvor langt skyggen skal gå utover bildet.
Intensiteten er skyggens dekkevne. Du kan stille inn om den må være lysere eller mørkere.
Med et solsymbol, som du kan flytte med musen, kan du bestemme retningen av skyggen.
I forhåndsvisningen av bildet kan du se hvordan skyggeegenskapene tar seg ut.

Dette er globale innstillinger for alle nye bilder som settes inn, og de har ingen effekt på allerede innsatte bilder!

#### "Assistenter"

###### "Start automatisk assistent ved fotobøker"

Her velger du at fotobokassistenten skal starte når du oppretter en fotobok.
Hvis du heller vil fremstille fotobøkene dine manuelt, kan du slå denne funksjonen av permanent her.

###### "Start assistenten på hjelpesiden"

Her velger du om den siden hvor arbeidstrinnene er forklart og hvor du kan velge om du vil bruke fotobokassistenten eller ikke, skal vises før fotobokassistenten starter. Hvis du er sikker på at du alltid vil bruke assistenten, må du slå denne funksjonen av, og du kan gå i gang med assistenten med det samme.

###### "Vis valg av assistent ved bilder"

Her velger du om bildebestilling til luksus- og standardbilder og plakater skal starte med valg av assistent. Man kan velge assistenter til Fotoview, bildevalg og klassisk bildevalg.

#### "Hastighet"

###### Størrelse av cachen til bilder

Du kan påvirke programhastigheten ved å endre størrelsen på cachen. Cachen er et raskt mellomlager i computerens arbeidshukommelse (RAM), og jo større cachen er, desto raskere er programmet, siden det kan være flere data (bilder) i arbeidshukommelsen og det er da ikke nødvendig å hente dem fra harddisken, som er mye langsommere. Men det betyr samtidig, at det er mindre arbeidshukommelse til rådighet for andre programmer, og de arbeider dermed langsommere.

Valgmulighetene

###### "Høy oppløsning i forhåndsvisning",

###### "Kantutjevning ved bruk av mellomfarger",

###### "Større oppløsning på forhåndsvisningsbilder i editoren"

gjør riktignok datamaskinen din noe langsommere, men visningen av programmet på skjermen blir til gjengjeld bedre.
Hvis programmet kjører for langsomt på datamaskinen din, kan du gjøre det raskere ved å slå av disse funksjoner. Det har ingen innflytelse på kvaliteten av det ferdige produktet.

###### „Bruk Exif miniatyrbilde (thumbnail)“

Mange kameraer og bildebehandlingsprogrammer lagrer en liten forhåndsvisning av bildet (miniatyrbilde) i Exif-dataene i et digitalt bilde.
Når denne funksjon er aktivert, bruker fotoprogrammet Exif-dataene i bildet og beregner ikke selv en forhåndsvisning av bildet.
Visningen av bildene blir derfor raskere, men alt etter kvaliteten av Exif-miniatyrene kan den til gjengjeld også bli dårligere.

Ved valgmuligheten

###### "Ingen kontroll av om det er undermapper i mappetreet"

viser filbehandleren ikke om det finnes undermapper. Foran hver mappe står det et "+"-tegn selv om det slett ikke finnes undermapper.
Det gir primært en hastighetsfordel ved stasjoner som er koblet til datamaskinen via et nettverk (nettverksstasjon), siden dataoverføringen via nettverket er mye langsommere enn datamaskinen selv.

#### "Bilder"

##### "Fjern røde øyne på bilder med blitslys"

Innstilling av automatisk korrektur av røde øyne.
Valgmuligheter: Spør ved hvert bilde, bruk aldri eller bruk alltid automatisk korrektur av røde øyne.
(Du kan som regel se i EXIF-dataene – det er data som lagres med i bildefilen – om et bilde er fotografert med blits).

##### "Automatisk bildekorreksjon"

Her innstiller du, om den automatiske bildekorrekturen må være slått av eller på.
Du kan stille inn om datamaskinen skal spørre ved hvert bilde, om den automatiske bildekorrekturen alltid må være slått på eller alltid må være slått av. Det er spesielt hensiktsmessig ved bilder som er bearbeidet i et bildebehandlingsprogram (det fremgår av EXIF-dataene).

#### "Nettverk"

Her konfigureres programmets adgang til Internett.

Du trenger ikke å stille inn dette punktet hvis du alltid bare bestiller på CD.

##### Proxy

Hvis du har en pålitelig internettforbindelse til datamaskinen, er innstillingen "Bruk system-proxy" fullt ut tilstrekkelig. Her benyttes de eksisterende innstillingene i din datamaskin til internettforbindelsen.

Innstillingen "Bruk egen proxy" benyttes hvis du arbeider i et større nettverk med egne proxy-servere eller ved en brannmur.
Spør din systemadministrator om de riktige innstillingene.

#### "Info om..."

Her vises programnummer, versjonsnummer og copyright samt e-post-adressen til support-avdelingen.