# Bildebestilling

Ved bestilling av digitale bilder (luksus- eller standardbilder eller plakater) kan det bare settes inn bildefiler. Produktegenskapene (f.eks. størrelse og antall) vises og innstilles i objektverktøylinjen.

## Programvindu i skjemaform

Topplinje For styring av programmet
Objekt- valg øverst filbehandler nederst forhåndsvisning av bilder | Objekt-verktøylinje Med innstillingsmuligheter for bilder
Produkteditor (her vises valgte bilder, som heretter kan bestilles, og bildene kan formateres og bearbeides).
Produkt-verktøylinje Med zoom-skyver til endring av visningsstørrelsen av bildene, og bestillingsknappen.

## Objektvalg i bildebestilling

Objektvalg for bilder består av to faner: „Lokal“ og „Webalbumer“.

### Fanen "Lokal"

Under denne fanen finner du de bildene som du har lagret lokalt, dvs. på din datamaskin. På samme måte som i Utforsker i ditt operativsystem kan du i den øverste delen av „Objektvalg“ navigere til dine bildemapper på de forskjellige datamediene.

Under vises alle bildene i den aktuelle, valgte mappen.
Bilder som allerede er brukt i fotoboken, er markert med hake.

Du kan endre størrelsen av miniatyrbildene med zoom-skyveren nederst.

I hurtigmenyen (høyreklikk med musen på bildet) finnes forskjellige funksjoner og kommandoer for visning, sortering og innsetting:

#### "Sorter etter ..."

Sorterer bildene alfabetisk etter filnavn eller kronologisk etter fotograferingstidspunkt.

#### "Oppdater mappe"

Hvis du gjemmer nye bildefiler i den aktuelle mappen med bilder mens du arbeider med fotoprogrammet, vises disse nye bildene eventuelt ikke med det samme. Med denne kommandoen sikrer du, at mappen og dermed miniatyrbildene lastes inn igjen.

#### "Vis filnavn"

Viser/skjuler filnavnene under miniatyrbildene.

#### "Fargesortering"

Viser bildene i et ekstravindu etter fargenyanse.
Bildet settes inn i fotoproduktet ved å dobbeltklikke på det.

#### "Fotoview"

Starter Fotoview. (Se avsnittet „Fotoview“).

Fotoview (med bildebearbeidingsfunksjoner) kan også startes ved å dobbeltklikke på forhåndsvisningen. Men vær forsiktig: Hvis du redigerer bildet fra Objektvalg – og ikke fra arbeidsområdet – overskrives originalfilen med den endrede versjonen av bildet når du lagrer. Hvis du ikke ønsker å overskrive originalfilen, må du lagre det redigerte bildet i Fotoview under et annet navn. Du kan også velge å sette inn bildet i produkteditoren først og åpne det herfra i Fotoview (velg „Kun for denne bestillingen“ når du lagrer).

### Fanen "Webalbumer"

Under denne fanen kan du gå inn på de to fotocommunities „locr“ og „flickr“ og sette inn de bildene du har her, i ditt fotoprodukt.
Hvis du ikke er medlem av et av disse online-fotocommunities, kan du melde deg inn via lenken „Info“.

Hos „locr“ har du mulighet for å laste opp automatisk de bildene du bruker i din bestilling, til albumet dit hos „locr“.

### Sett inn bilder

Vil du sette inn et bilde i ditt fotoprodukt, må du trekke det fra Objektvalg over på arbeidsområdet i produkteditoren med venstre musknapp trykt ned.

Du kan også trekke et helt mappetre med undermapper over i produkteditoren. Alle bildene i mappene settes inn i produkteditoren.

## Objekt-verktøylinje for bildebestilling

I objekt-verktøylinjen i produkteditoren for bildebestilling finner du egenskapene for ett eller flere bilder med følgende innstillingsmuligheter:

### Tekst på fotoindeks

(Kun ved luksusbilder)

Når du bestiller luksusbilder, følger det med en fotoindeks. Det er et kort (som regel flere kort ved mange bilder) som viser alle bildene i bestillingen i miniatyrutgave.

Med denne funksjonen kan du lage en overskrift til indeksen som helst må vær kort og pregnant, som f.eks. "Ferie på Sørlandet 2008" eller "Tante Fridas 60 årsdag".

### Størrelse

Ved alminnelig bildebestilling av klassiske kopier kan du stille inn antall og størrelse for alle bilder i produkteditoren – men bare hvis det ikke er markert bilder i produkteditoren.

For hvert bilde (klikk på bildet i produkteditoren) kan du angi antall og størrelse individuelt, f.eks. hvis du vil ha flere kopier av noen av bildene, eller hvis du vil ha noen kopier i en annen størrelse.

### Valg av sideforhold

Ved fotografering er det klassiske bildeformatet 2:3 (analogt småbilde), men digitalkameraene bruker i dag ofte andre sideforhold.

De bestilte bildene fremkalles på fotopapir i format 2:3.

Øverst i produkteditoren kan du velge hvordan et bilde med et annet sideforhold skal plasseres på fotopapiret.
Hvis du ikke har markert bilder i produkteditoren, gjelder denne innstillingen for alle bildene.

Ved "originalformat" får bilder med et annet sideforhold enn 2:3 en hvit kant enten øverst eller nederst eller i venstre og høyre side.

Ved "klassisk bildeformat (2:3)" beskjæres originalformatet av bilder med et annet sideforhold slik at man unngår hvite kanter på fotopapiret.
Det betyr at deler av bildet ikke kommer med, og disse delene vises skravert i forhåndsvisningsvinduet for bildet i produkteditoren.

Ved mange bilder gjør det ikke noe, hvis de beskjæres, mens det ved andre bilder går tapt viktig innhold (f.eks. føtter og hår). Derfor kan man i en bestilling blande "originalformat" og "klassisk bildeformat".
For å stille inn formatet ved de enkelte bildene må du markere bildet i produkteditoren og klikke på "Originalformat" eller "Klassisk bildeformat" øverst. Så blir formatet for det markerte bildet endret.

### "Bildeforbedring"

Automatisk bildekorreksjon benyttes i digitale fotolaboratorier for automatisk korreksjon av gal belysning og feil i hvitbalanse og andre bildegenskaper for å oppnå best mulig kvalitet.

Den automatiske bildekorreksjonen for bildene aktiveres og deaktiveres ved å sette eller fjerne haken ved "Bildeforbedring".

Det anbefales å slå av automatisk bildekorreksjon ved bilder som man selv har forbedret med et bildbehandlingsprogram og ved særlig fargekritiske bilder, som f.eks. bilder av solnedganger eller bilder som er tatt i lyset fra stearinlys, da den automatiske hvitbalansen vil forvanske fargene i solnedgangen eller stearinlyset.

Automatisk bildeforbedring kan slås av og på i forhåndsvisningen av hvert enkelt bilde i produkteditoren.

### „Slett markerte elementer fra Valg“

Med denne kommandoen fjernes det eller de markerte bildene fra produkteditoren.

## Produkteditor for bildebestilling

Bilder som settes inn i produkteditoren vises her i forhåndsvisning.

Det finnes følgende innstillingsmuligheter for et markert bilde eller forhåndsvisningen av bildet som da gjelder for det markerte bildet:
Øverst i forhåndsvisningen av bildet i editoren kan bildeforbedringen (automatisk bildekorreksjon) for bildet slås av og på.
Linjen nederst i forhåndsvisningen har til venstre et valgfelt for størrelsen av det aktuelle bildet. Til høyre innstilles antallet kopier man ønsker å bestille av dette bildet.

Disse funksjoner og behandlingen av sideforholdet kan velges øverst i Objekt-verktøylinjen. Når minst et bilde er markert, gjelder disse innstillingene bare for markert bilde/markerte bilder.
Hvis det ikke er markert noen bilder, gjelder innstillingene for alle bildene.

Tips: Siden antall og størrelse, sideforhold og bildeforbedring bare kan endres for alle bildene samtidig dersom ingen av bildene er markert, vil du tilsynelatende få et problem hvis alle rekkene av forhåndsvisninger i produkteditoren er fylt helt, fordi det da ikke er et tomt felt i siste rekke i arbeidsområdet som du kan klikke på for å annullere en bildemarkering. Dette problemet løses ved å markere alle bildene med tastkombinasjonen „"Ctrl" + „A“, for så kan du foreta endringer for alle bildene samtidig, som om ingen av bildene var markert.

Fargen på linjen nederst i forhåndsvisningen av bildet viser om bildeoppløsningen er tilstrekkelig til at det oppnås et godt resultat.
Grønn betyr: Bildetoppløsning er tilstrekkelig til å oppnå god kvalitet – dvs. det oppstår ikke kvalitetstap ved valgt bildestørrelse.
Gul betyr: Bildeoppløsning er ikke optimal for å oppnå god kvalitet – dvs. man må regne med et visst kvalitetstap ved den valgte bildestørrelsen eller forminske bildet (f.eks. 9-er format i stedet for 11-er format).
Rød betyr: Oppløsningen til bildet er for lav til at det blir god kvalitet!. Det understrekes dessuten av et advarselssymbol i bildet. Man bør ikke bruke bildet i den valgte størrelsen siden det vil oppstå et tydelig kvalitetstap. Man bør altså bestille bildet i en mindre størrelse (hvis det dermed blir bedre) eller slett ikke benytte bildet.

## Produkt-verktøylinje

I produkt-verktøylinjen finner du de verktøyene som benyttes til hele produktet.

#### "Zoom"

Med zoom-skyveren kan du tilpasse visningsstørrelsen av produktet.

Størrelsen av de ferdige bildene endres ikke – det er bare størrelsen ved visningen av bildet som forstørres eller forminskes for å kunne se detaljene bedre eller for å få et bedre overblikk.

#### Produktoversikt

Nederst til høyre vises en oversikt (som man ikke kan klikke på) over, hvor mange kopier du har valgt til din bestilling og prisen for disse.