# Kalenderassistent

Kalenderassistenten har flere faner med innstillinger.

## Bilder

Under fanen „Bilder“ finner du en bildefilutforsker til å velge bilder og/eller hele mapper.
Når du har valgt bilder til kalenderen, viser kalenderassistenten til høyre det gjennomsnittlige antallet bilder pr. side og hvor mye plass det er igjen og hvor mange bilder som mangler.

Antall bilder pr. side kan endres ved å velge en annen layout.

Hvis du har valgt flere bilder enn det er plass til i kalenderen med ønsket layout, sorterer kalenderassistenten automatisk ut noen bilder. Innstillingene for dette finner du under "Automatisk bildevalg".

Klikk på "Vis valgte“ for å se hvilke bilder kalenderassistenten har valgt, og hvordan de er gruppert. De valgte bilder er markert med hake og kan fjernes fra Valg via hurtigmenyen (høyre musknapp) eller legges i papirkurven (papirkurv-symbolet).
Grupperingene kan stilles inn under vedkommende fane (se nedenfor).
Du kan selvfølgelig uten videre legge de utsorterte bildene manuelt til kalenderen igjen eller bytte dem ut med andre eller fjerne uønskede bilder. Du kan også endre størrelsen og plasseringen av bildene i kalenderen.

På statuslinjen til høyre kan du se en status for oppfylling av kalenderen. Grønn viser hvor stor del av kalenderen som er fylt, hvit viser hvor mye plass det er tilbake, og rød angir de bildene som kalenderassistenten har sortert ut automatisk.

## Bakgrunn

Disse funksjonene styrer automatisk valg av bakgrunner til kalendersidene. Bakgrunnene kan velges enkeltvis eller samlet.

Kalenderassistenten velger automatisk bakgrunnene etter de aktiverte valgmulighetene.

„Hvit“ og „svart“ - Her velger du om kalenderassistenten skal bruke hvite og/eller svarte bakgrunner.
Hvis du ikke vil ha en svart bakgrunn, men godt kunne tenke deg en hvit bakgrunn, setter du bare en hake ved „hvit“.

„Egne bilder som bakgrunn“ – Når denne funksjonen er aktivert, og en gruppe (se fanen nedenfor) fyller en hel dobbeltside, benyttes et av bildene som sidebakgrunn.

Diskré, mellomlyse og kraftige bakgrunner er multicolor-bakgrunner, som fås i 36 forskjellige farger og fargenyanser.
Kalenderassistenten vil alltid forsøke å tilpasse bakgrunnens farge til bildenes fargenyanse.

Hvis det ikke settes hake, får alle kalendersidene en hvit bakgrunn.

Du kan senere tilpasse eller bytte bakgrunnene manuelt.

## Layout

Her innstiller du hvordan bilder og kalender fortrinnsvis skal plasseres på kalendersiderne.

På venstre side av fanen vises de layoutene som kan benyttes, i form av forhåndsvisninger. På høyre side vises den aktive forhåndsvisningen.

Vil du velge en layout, må du markere forhåndsvisningen av den, og når du klikker på symbolet „=>“ settes layouten inn til høyre.

Du kan senere tilpasse dine layouter manuelt og flytte rundt på bildene og endre størrelsen og dreie dem. Hvis det er bilder som overlapper hverandre, kan du bestemme hvilket av bildene som skal være øverst.

## Automatisk bildevalg

Her innstilles det om bilder som ligner hverandre, uskarpe bilder, dårlig belyste bilder og/eller overbelyste bilder skal sorteres ut. Det er relevant når man har bilder som må og bør sorteres ut.

## Opprett kalender

Med knappen "Opprett kalender" aktiveres kalenderassistenten og setter automatisk inn bilder, layouter og bakgrunner på kalendersidene.

Du kan etterpå tilpasse de automatisk opprettede kalendersidene etter dine egne ønsker.