# Fotobokassistent

Fotobokassistenten har flere faner for innstilling av den aktuelle fotoboken.

## Bilder

Under fanen „Bilder“ finner du en bildefilutforsker til å velge bilder og/eller hele mapper.
Via utforskeren kan du stille inn spesielle produktegenskaper for fotoboken, slik som innbindingstype, gjennomsnittlig antall bilder pr. fotobokside og ønsket antall sider i fotoboken.
(Av produksjonstekniske grunner må sideantallet innstilles i trinn på 8 – fra 26 til maks. 130 sider).

Når du har valgt bilder til fotoboken, beregner fotobokassistenten det optimale sideantallet og det gjennomsnittlige antall bilder pr. side.

Antall bilder pr. side og sideantall kan fortsatt endres.
Hvis du har valgt flere bilder enn det er plass til i fotoboken med det ønskede antallet bilder pr. side og det valgte sideantallet, sorterer fotobokassistenten automatisk ut noen bilder. Innstillingene for dette finner du under "Automatisk bildevalg".
Ved å klikke på "Vis gruppering“ kan du se hvilke bilder fotobokassistenten har valgt. Her vises bildene i en forhåndsvisning i de gruppene som fotobokassistenten har sortert etter. De valgte bilder er markert med hake og kan fjernes fra Valg via hurtigmenyen (høyre musknapp) eller legges i papirkurven (papirkurv-symbolet).
Denne grupperingen kan du stille inn under vedkommende fane (se nedenfor).
Du kan selvfølgelig uten videre legge de frasorterte bildene manuelt til produktet igjen eller bytte dem ut med andre eller fjerne uønskede bilder. Du kan også endre størrelsen og plasseringen av bildene i fotoboken.

På statuslinjen til høyre kan du se en status for oppfylling av fotoboken. Grønn viser hvor stor del av fotoboken som er fylt, hvit viser hvor mye plass det er tilbake, og rød angir de bildene som fotobokassistenten har sortert ut automatisk.

## Bakgrunn

Disse funksjonene styrer automatisk valg av bakgrunn til fotoboksidene. Bakgrunnene kan velges enkeltvis eller samlet.

Fotobokassistenten blander bakgrunnene fra de aktiverte valgmulighetene.

„Hvit“ og „svart“ - Her velger du om fotobokassistenten skal bruke hvite og/eller svarte bakgrunner.
Hvis du ikke vil ha en svart bakgrunn, men godt kunne tenke deg en hvit bakgrunn, setter du bare en hake ved „hvit“.

„Egne bilder som bakgrunn“ – Når denne funksjonen er aktivert, og en gruppe (se fanen nedenfor) fyller en hel dobbeltside, benyttes et av bildene som sidebakgrunn.

Diskré, mellomlyse og kraftige bakgrunner er multicolor-bakgrunner, som fås i 36 forskjellige farger og fargenyanser.
Fotobokassistenten vil alltid forsøke å tilpasse bakgrunnens farge til bildenes fargenyanse.

Hvis det ikke settes hake, får alle fotoboksidene en hvit bakgrunn.

Du kan senere tilpasse eller bytte bakgrunnen på en side eller dobbeltside manuelt.

## Layout

Her innstiller du hvordan fotobokassistenten fortrinnsvis skal plassere bildene på fotoboksiden.
Se eksempler.

Når funksjonen „Dekk så stort område som mulig ...“ er aktivert, fylles fotoboksiden mest mulig med bilder (minst 80 %).

Hvis du vil sette inn tekster manuelt, må du aktivere funksjonen „Løs fordeling ...“, hvor det er nok plass til å du kan flytte rundt på bildene og sette inn tekstfelter.

Hvis du ikke vil ha bildene dine til å stå på „rad og rekke“, må du bruke funksjonen „Overlappende, tiltet“, slik at plasseringen kommer til å virke mindre streng og litt mer tilfeldig.

Funksjonen „Panoramabilder“ benyttes spesielt til layouter til bilder i helt spesielle formater (fra 16:9).

Du kan senere tilpasse dine layouter manuelt og flytte rundt på bildene og endre størrelsen og dreie dem. Hvis det er bilder som overlapper hverandre, kan du bestemme hvilket av bildene som skal være øverst.

## Gruppering

Denne funksjon styrer hvordan bildene blir sortert og samlet.
Bildene kan grupperes kronologisk (etter begivenheter) eller etter filnavn.

Ved kronologisk gruppering samles bildene etter begivenheter over kortere eller lengre tid.

Begivenheter over kortere tid kan f.eks. være ferie og fester. Her dannes gruppene sånn at det er maks. 10 minutter mellom 2 bilder.
Det er meningen her, at det skal dannes nye grupper for hver gang kameraet tas i bruk.

Begivenheter over lengre tid er spesielt velegnede til årbøker, babybøker osv. hvor det tas et bilde eller to en gang i mellom. Her er det maks. 5 dager mellom bildene i en gruppe.

"Plassering etter filnavn" er velegnet til bilder som man allerede har sortert på harddisken, eller til bilder som ikke er fotografert med et digitalkamera (skannede bilder, bilder fra Image-CD-er osv. – altså for det meste analoge bilder som er digitalisert på en eller annen måte).
Grupperingen og sorteringen er alfabetisk – først etter mappenavn og deretter etter filnavn.

Tips: Hvis du for eksempel har en mappe med navnet "Frankrike" med bildene "img1004", "img1005" og "img1006" og en mappe med navnet "Asia" med bildene "pic1100", "pic1101" og "pic1102", grupperes bildene først etter mappens navn, og gruppen med bildene "pic..." kommer til å stå før gruppen med "img..."-bildene, selv om "i" kommer før "p" i alfabetet. Hvis du vil ha mappene (og dermed bildegruppene) gruppert i en annen rekkefølge – f.eks. fordi du først var i Frankrike og senere i Asia – kan du sette et tall foran mappenavnet, f.eks. "1Frankrike" og "2Asia". Så kommer bildene i mappen "1Frankrike" til å stå foran bildene i mappen "2Asia" fordi "1" kommer før "2".

## Automatisk bildevalg

Her innstilles det om bilder som ligner hverandre, uskarpe bilder, dårlig belyste bilder og/eller overbelyste bilder skal sorteres ut. Det er relevant når man har bilder som må og bør sorteres ut.

## Opprett fotobok

Med knappen "Opprett fotobok" aktiveres fotobokassistenten og setter automatisk inn bilder, layouter og bakgrunner i fotoboken.

Du kan etterpå tilpasse den automatisk opprettede fotoboken etter dine egne ønsker. Hvordan det gjøres, er beskrevet i avsnittet „Fotobok“.

## Anmerkning til fotobokassistenten

Fotobokassistenten er et hjelpeprogram som kan hjelpe nye brukere med å opprette en fotobok raskt. Utformingen av fotoboken styres da helt av fotobokassistenten, og resultatet kan bli annerledes enn ventet, og det kan også være at man slett ikke liker det. Som regel er det derfor nødvendig å foreta en manuell etterbearbeiding av fotoboken. Du kan endre hele utformingen manuelt etterpå. Betrakt de sidene som fotobokassistenten oppretter, som et forslag og et utkast og se om det er noe du kan og vil endre. Din egen kreativitet – som ikke kan erstattes av noen datamaskin – avgjør hva du vil beholde i den automatisk opprettede fotoboken.