# Fotoview

Fotoview kan åpne et bilde, både som selvstendig assistent og fra Objektvalg og fra produkteditoren (viktig hvis man etterpå vil bearbeide bildet).
Det er litt forskjell på de kommandoene som brukes til å åpne et bilde.

### Start av Fotoview fra Objektvalg eller som assistent

Åpning av bilde:

1. Dobbeltklikk på forhåndsvisningen
2. Bruk kommandoen „Fotoview“ i hurtigmenyen for forhåndsvisningen (høyre musknapp).

Du kan navigere i din bildemappe med knappene „Første bilde“, „Forrige bilde“, „Neste bilde“ og „Siste bilde“. Du trenger ikke å gå ut av Fotoview for å velge flere bilder, og med knappen „-laster inn en annen mappe“ (nederst til høyre) kan du til og med bytte mellom forskjellige mapper.

Advarsel: Med knappen „Lagre“ overskrives din originalfil på harddisken med bildet som du eventuelt har bearbeidet og endret.

Med knappen „Lagre som“ kan du imidlertid lagre en kopi av det bearbeidede og endrede bildet under et annet filnavn og bruke dette i ditt fotoprodukt.

Når du klikker på ikonet med varekurven, legges det viste bilde over i produkteditoren, og originalfilen overskrives med den endrede versjonen.

### Start av Fotoview fra produkteditoren

Åpning av bilde:

1. Dobbeltklikk på bildet i objekteditoren (du skal ev. klikke tre ganger).
2. Bruk kommandoen „Bearbeid bilde“ i hurtigmenyen for forhåndsvisningen (høyre musknapp).
3. Bruk redskapet „Bearbeid bilde“ i objekt-verktøylinjen.

Du kan ikke åpne andre bilder i Fotoview uten å gå ut av det først. Knappene „Første bilde“, „Forrige bilde“, „Neste bilde“, „Siste bilde“, varekurv-symbolet og „Laster inn en annen mappe“ er inaktive (lysegrå).

I det andre dialogvinduet kan du velge om din originale bildefil skal overskrives når du klikker på knappen „Lagre“, eller om eventuelle endringer av bildet bare skal gjelde for den aktuelle bestillingen.

Med knappen „Lagre som“ kan du lagre en kopi av det bearbeidede og endrede bildet under et annet filnavn.

### Generelle Fotoview-kommandoer

Med skyveren (Zoom) kan du endre vist bildestørrelse, slik at du kan se detaljene bedre.

Med knappen bak ved zoom-skyveren kan du få vist bildet som full skjerm, dvs. det fyller ut hele skjermen, og det er ingen betjeningselementer eller knapper på skjermen.
Hvis du klikker på høyre musknapp mens du har fullt skjermbildet på skjermen, åpnes hurtigmenyen med de viktigste kommandoene. Med „Esc“-tasten kommer du tilbake til normalt bilde.

I høyre side av Fotoview finnes forskjellige bilderedigeringsfunksjoner:

##### Info | Du kan bedømme et bilde ved hjelp av stjerner. Jo bedre bildet er, desto flere stjerner kan du gi det (maks. 5). Filnavn, størrelse resp. oppløsning og fotograferingsdato vises. Du kan taste inn en kort beskrivelse av bildet og sette inn eller fjerne stikkord. Når du har lagret originalfilen, vises bedømmelsen, beskrivelsen og stikkordene også i Utforsker i operativsystemet (hvis den er innstilt til det).
##### Effekter | Bruker ferdige bildebehandlingseffekter på bildet. Du kan f.eks. gjøre bildet om til gråtoner, få det til å se gammelt ut med sepia-effekten, få det til å ligne en tegning og mye mer. Dessuten kan du speilvende bildet horisontalt og/eller vertikalt.
##### Tilskjæring | Trekk opp en markeringsfirkant med musen omkring den delen av bildet som du vil beholde. Med valgmulighetene 2:3 og 3:4 kan du stille inn et fast sideforhold for markeringsfirkanten. Dette sideforholdet bevares når du endrer størrelsen ved hjelp av sidehåndtakene. Med hjørnehåndtakene endrer du markeringsfirkanten uten et fast sideforhold. Vil du beskjære bildet, må du klikke på knappen „Beskjær“. Dermed fjernes alle bildedelene som ligger utenfor markeringsfirkanten. Med knappen „Gjendann original“ annullerer du beskjæringen – men husk: det fungerer bare, så lenge du ikke har klikket på en annen kommando.
##### Lysstyrke | Med skyverne kan du endre bildenes lysstyrke, kontrast og fargemetning. Hvis disse verdiene innstilles alt for høyt, kan du miste detaljer i bildet.
##### Fargenyanse | Med to skyvere kan du farge ditt bilde og tilpasse fargenyansen. Med skyveren „Farge“ innstilles ønsket farge, og med skyveren „Nyanse“ innstilles fargestyrken.
##### Røde øyne | „Automatisk bildekorreksjon“ finner automatisk røde øyne på bildet og korrigerer feilen. For manuell korrektur må du først trekke opp en markeringsfirkant omkring de røde øynene og deretter klikke på „Manuell bildekorreksjon“. Dessverre virker denne funksjonen ikke alltid, siden den er koblet sammen med ansiktsgjenkjenning. Ved ansikter hvor bare ett øye kan ses på bildet, og ved bilder av dyr virker funksjonen ikke.

Med knappen „Tilbake til hovedprogram“ avsluttes Fotoview. Hvis det er foretatt endringer av bildet, vises den samme dialogen som ved „Lagre“ (se ovenfor).