# Objekt-verktøylinje

I Objekt-verktøylinjen finnes de viktigste verktøyene og kommandoene i form av symboler/knapper for bearbeiding av et markert objekt i produkteditoren eller innsetting av et nytt objekt i produkteditoren.

Tips: Kommandoene for verktøyene i objekt-verktøylinjen og andre kommandoer kan ofte finnes i hurtigmenyen for objektet eller editoren (høyre musknapp).

Når musmarkøren plasseres på et symbol i verktøylinjen, vises et tooltip (popup-tekst) som beskriver kommandoen.

Siden skjermoppløsningen (størrelsen på dataskjermen) ofte ikke er tilstrekkelig til at alle verktøyene i verktøylinjen kan vises, blir noen verktøyer samlet i grupper. Du kan kjenne disse gruppene på symbolet „ ”ved siden av knappen i symbollinjen, og ved å klikke på den kan du få vist de skjulte verktøyene.

I noen produkteditorer finnes verktøyene nedenfor ikke eller bare i begrenset omfang.

## Verktøyer til å opprette nye layout-objekter

### Nytt bilde

Oppretter i en layout en layoutramme til et bilde som du skal fylle ut med et bilde fra „Bilder“ i Objektvalg.

Du kan endre layoutrammens plassering, størrelse, rotering og rekkefølge.

Hvis du oppretter en ny layoutramme like etter at du har markert en layoutramme i produkteditoren, får den nye layoutrammen samme størrelse som den markerte. Det er dermed enkelt å sette inn flere like store layoutrammer i produkteditoren.

Se avsnittet „Arbeid med layouter“.

### Ny tekst

Oppretter et tekstfelt i en layout som du kan utforme og fylle ut med dine egne tekster.

## Verktøyer til bearbeiding

Verktøyene til bearbeiding er samlet i gruppen "Bearbeid...".

### Angre

Annullerer den siste utførte handlingen og angrer kommandoen.
(Er bare aktiv hvis man tidligere har utført en handling).

### Gjenta

Gjentar den sist angrede kommandoen.
Man kan si at man angrer den siste "Angre"-handlingen.
(Er bare aktiv hvis man tidligere har utført en "Angre"-handling).

### Klipp ut

Kopierer det markerte objektet eller de markerte objektene over i det midlertidige lageret og sletter originalen/originalene fra den opprinnelige plasseringen.

### Kopier

Kopierer det markerte objektet eller de markerte objektene over i det midlertidige lageret og lar originalen/originalene være i den opprinnelige plasseringen.

### Sett inn

Setter inn objekter fra det midlertidige lageret i arbeidsområdet i editoren.

### Slett

Sletter det markerte objektet eller flere markerte objekter.

## Verktøy til layout

### Last inn bilder og tekster fra Internett

Via stikkordsøk kan du finne bilder fra locr.com eller Wikipedia GeoNames, som du kan laste ned. Disse bildene forsynes ofte med geodata (lengde-/breddegrad), slik at de kan plasseres geografisk. Hos locr.com kan man med den utvidede søkefunksjonen til og med søke etter bilder fra et bestemt område ved hjelp av lengde- og breddegraden, hvis man mangler et bestemt motiv. Det finnes også beskrivelser (tekster) til bildene og stedene.

### Aktiver eller deaktiver automatisk tilpassing av layouten ved innsetting eller sletting av bilder

Når du setter inn en ny layoutramme på en produktside eller fjerner en layoutramme, bruker programmet automatisk den neste lagrede layouten som passer til antallet av bilder, slik at du får den best mulige fordelingen av layoutrammer. Hvis det ikke finnes en passende layout, vises dette i et meldingsvindu.
Du kan aktivere og deaktivere funksjonen med denne knappen.

### Bruk neste passende layout

Hvis det er en lagret layout med det samme antallet bilder, bruker programmet denne layouten når du klikker på denne knappen. Du kan dermed prøve deg frem til hvilket av de eksisterende layoutene du liker best.
Tilpasningen omfatter ikke tekstfelter, og allerede innsatte tekstfelter slettes!

### Lagre layout

Når man har endret en layout etter sine egne ideer eller har opprettet en ny, kan man lagre den slik at den også kan benyttes på andre sider.
Da vises den i Objektvalg for layouter og markeres med en stjerne.

### Hjelpelinjer

Et innsatt linjemønster som gjør det lettere å plassere layoutrammer. Layoutrammene låses fast der hvor hjelpelinjene krysser hverandre.
Hjelpelinjene skrives ikke ut og belyses ikke.

Avstanden mellom hjelpelinjene innstilles under „Valgmuligheter“ i topplinjen under „Editor“.

### Konfigurer sidetall...

Kun ved fotobøker som består av flere sider.

Ved å sette hake ved „Vis sidetall“ aktiveres visningen av sidetall i fotoboken. Funksjonen deaktiveres ved å fjerne haken.

### Generelt

Innstill fra hvilken side sidetallene skal vises. Hvis du f.eks. bruker første side til en innholdsfortegnelse over fotoboken din, kan sidetallene ev. starte på den etterfølgende siden (side to).

Som format for sidetallene kan du velge:
Arabiske tall (1, 2, 3, ...)
Små romertall (i, ii, iii, ...)
Store romertall (I, II, III, ...)
Små bokstaver (a, b, c, ...)
Store bokstaver (A, B, C, ...)

Teksten til sidenummerering er som standard "- Side % -".

Prosenttegnet fungerer som plassholder for sidetallet og må ikke slettes. Resten av teksten kan defineres fritt.

„Side %“ gir „Side 1“, „Side 2“, „Side 3“ osv.

„- % -“ gir „- 1 -“, „- 2 -“, „- 3 -“ osv.

og „Fotobok side %, Helles og Påls bryllup“ gir „Fotobok side 1, Helles og Påls bryllup“, „Fotobok side 2, Helles og Påls bryllup osv.

Sidetallenes avstand til sidekanten kan innstilles til mellom 1 og 10 mm.

### Plassering

Følgende innstillinger gjelder for plasseringen av sidetallene på sidene:

Side 1 | Side 1 |  | Side 1 | Side 1 |  | Side 1 | Side 1
Innerst oppe |  | Oppe sentrert |  | Ytterst oppe

Side 1 | Side 1 |  | Side 1 | Side 1 |  | Side 1 | Side 1
Innerst nede |  | Nede sentrert |  | Ytterst nede

Formatering

Ved tekstformateringen til sidenummereringen kan man definere skrifttype, skriftstørrelse og skriftsnitt (fet og kursiv) samt tekstfarge.

Dessuten kan man stille inn tykkelse og farge på bokstavenes kanter og stille inn og aktivere/deaktivere en bakgrunnsfarge til linjenummereringen. Bakgrunnsfargen strekker seg over hele bredden av siden fordi tekstfeltet er definert slik.

Tips: Ved en svart sidebakgrunn får du en flott neoneffekt hvis du innstiller en gul farge til bokstavenes kanter og en svart skriftfarge. Eksempel:

## Verktøy til layoutrammer

Layoutrammer er de plassholderne som bildene settes inn i, og de tekstrammene som tekstene skrives inn i.

Disse verktøyene kan benyttes både ved tomme layoutrammer og layoutrammer der det allerede er satt innhold (bilder eller tekster).

### "Vend ramme mot urviseren" og "Vend ramme med urviseren"

Disse verktøyene vender layoutrammen (med innhold) 90°.
For å vende et bilde eller en tekst på hodet skal du bare klikke på verktøyet to ganger.

### "Andre rammeinnstillinger"

Det er en verktøygruppe (kjennes på trekantsymbolet ved knappen – klikk for å aktivere) med følgende kommandoer:

#### „Flytt aktiv ramme nærmere forgrunnen“ og „Flytt aktiv ramme lenger bakover“.

Layoutrammene kan delvis overlappe og dekke hverandre.

Med disse kommandoene styrer du i hvilken rekkefølge rammene skal ligge over hverandre, dvs. hvilken ramme som skal ligge i forgrunnen og hvilken ramme som skal ligge i bakgrunnen av layouten.

Tekstrammer ligger alltid i forgrunnen og kan flyttes innbyrdes. Men de kan aldri ligge bak et bilde.

#### "Plasser aktiv ramme"

Med kommandogruppen „Plasser aktiv ramme" styrer du hvordan innholdet skal plasseres og dreies, hvor stort det skal være og hvilken zoomfaktor som skal benyttes. De tre arbeidstrinnene som er beskrevet over, og zoomfaktoren er samlet i ett dialogvindu. Kommandoene finnes også i hurtigmenyen for layoutrammen (høyreklikk med musen på rammen). Hvis du har markert flere layoutrammer, kan du stille inn de samme verdiene for dem samtidig..

I dialogvinduet for kommandogruppen finner du fire faner - „Plassering“, „Rotering“, „Størrelse“ og „Zoom“.

Som standard er funksjonen „... beholdes“ aktiv.

##### „Zoom“

Zoomfaktoren bestemmer hvor mye bildet forstørres inne i rammen.

Du kan beholde den aktuelle zoomfaktoren eller stille inn en ny zoomfaktor.
Zoomfaktoren tastes inn numerisk i prosent.

Zoomfaktoren har ingen innflytelse på tekstfelter. For å forstørre en skrift må du formatere den.

##### „Størrelse“

Størrelsen av layoutrammen angis absolutt for høyde og bredde i centimeter eller for bildet i prosent (skalert). Det samme gjelder for tekstfelter.

##### „Rotering“

Ved „Sett rotering“ angis rotering av bilder som absolutt størrelse. Roteringen skjer i forhold til arbeidsområdet i produkteditoren.

Ved „Roter bilder“ angis roteringen av bilder som relativ størrelse. Roteringen foretas i forhold til bildet eller layoutrammen. Hvis layoutrammen allerede er rotert, legges den nye rotering til, og rammen roteres ytterligere.

Denne kommandoen kan også benyttes til rotering av tekstfelter.

##### „Plassering“

Med disse justeringsfunksjonene kan du plassere bilder og tekstfelter med millimeters nøyaktighet i layouten.

Som hjelp angis også sidebredden (ved vertikal linje) eller sidehøyden (ved horisontal linje) av hele layoutområdet.
Ved fotobøker er sidebredden altså bredden over hele dobbeltsiden.

Justeringsmuligheter:
Før: |  |  | "Flytt alle bilder samlet" |
"Juster midtpunkt på horisontal linje" |  |  | "Juster midtpunkt på vertikal linje" |
"Juster til høyre på vertikal linje" |  |  | "Juster til venstre på vertikal linje" |
"Juster nederst på horisontal linje" |  |  | "Juster øverst på horisontal linje" |

Midtpunkt, høyre, venstre, øverst og nederst er plasseringer i forhold til layoutrammene.
Horisontal og vertikal viser til layoutområdet i produkteditoren.
Ved midtpunkt kan man dessuten sentrere layoutrammen på siden.

Advarsel: Flytt ikke bilder eller tekster så mye at de kommer utenfor det synlige området av redigeringsvinduet, siden det ikke er mulig å flytte dem tilbake i vinduet. De fjernes automatisk fra bestillingen så snart de kommer utenfor arbeidsområdet.

## Verktøyer til bilder

Når en layoutramme er utfylt med et bilde og markert, vises verktøyene til behandling av bilder i objekt-verktøylinjen og i hurtigmenyen (høyre musknapp):

### Kvalitetsskala (smiley-symbol)

En viktig hjelp ved forstørrelse og forminskelse av bilder ("Forminsk bilde" / "Forstørr bilde") er kvalitetsskalaen (smiley-symboler) i verktøylinjen som viser kvaliteten av bildet som skal utskrives.

En grønn smiley betyr: Bildetoppløsning er tilstrekkelig til å oppnå god kvalitet – dvs. det oppstår ikke kvalitetstap ved valgt bildestørrelse.

En gul smiley betyr: Bildeoppløsning er ikke optimal for å oppnå god kvalitet – dvs. man må regne med et visst kvalitetstap ved den valgte bildestørrelsen eller forminske bildet.

En rød smiley betyr: Oppløsningen til bildet er for lav til at det blir god kvalitet!. Det understrekes dessuten av et advarselssymbol i bildet. Man bør ikke bruke bildet i den valgte størrelsen siden det vil oppstå et tydelig kvalitetstap. Man bør altså forminske bildet eller bruke et annet bilde med en høyere oppløsning.

### "Forminsk bilde"
"Forstørr bilde"

Med denne funksjonen endres visningsstørrelsen av bildet i layoutrammen. På den måten kan man f.eks. bestemme et bildeutsnitt som skal vises i rammen. Bildet kan flyttes inne i rammen med musknappen trykt ned, hvis bildet er større enn rammen.

Det er enda enklere å zoome inn og ut med rullehjulet på musen.

Hold øye med kvalitetsskalaen!

### "Rediger ramme og skygge rundt bildet"

Hvis man ønsker at bildene skal tre tydelig frem i forhold til bakgrunnen, eller hvis man vil fremheve dem, kan man sette en ramme rundt dem som så kommer med ved kopiering.
Som egenskaper for rammen kan du taste inn bredden (linjetykkelsen) og en farge.

Du kan forsyne bildet med en slagskygge, slik at det ser ut som om det svever over bakgrunnen (flott ved lyse bakgrunner).
For å lage en slagskygge må du stille inn avstanden, intensiteten (dekkevne) og retningen. Retningen bestemmes ved å flytte solsymbolet rundt jordkloden.

I en forhåndsvisning kan du se hvordan bildet kommer til å se ut med dine innstillinger.

Du kan bruke ramme- og skyggeegenskapene på det bildet som aktuelt er aktivt (markert), på alle bilder på siden eller på alle bilder på alle sider.

### "Andre bildeinnstillinger"

Det er en verktøygruppe (kjennes på trekantsymbolet ved knappen – klikk for å aktivere) med følgende kommandoer:

#### "Vend bildet i rammen mot urviseren"
"Vend bildet i rammen med urviseren"

Disse to verktøyene vender bildet i layoutrammen 90° (rammen vendes ikke).
Denne funksjonen kan være nyttig når man velger en annen layout, fordi layoutrammen fortsatt vil være rotert, mens bildene i rammenvises i deres normale posisjon.

#### "Bilde som bakgrunn til venstre"
"Bilde som bakgrunn til høyre"
"Sett som bakgrunnsbilde"

Med disse verktøyene kan du sette det aktuelle, markerte bildet som bakgrunn på høyre eller venstre side eller på en dobbeltside.

I motsetning til bakgrunner som hører med til programmet, kan de bildene du setter inn som bakgrunn, bearbeides i Fotoview.

#### "Finn bilde i mappevisning"

Her markeres forhåndsvisningen av det bildet som nettopp nå er aktivt i Objektvalg.

#### "Finn lignende bilder..."

Denne funksjonen søker i den mappen som det markerte bildet stammer fra, etter bilder som er fotografert ved samme anledning (etter dato og klokkeslett) og/eller etter bilder som ligner. Graden av likhet kan innstilles på en skyver. Hvis du innstiller en høy grad av likhet, får du sannsynligvis færre bilder, men til gjengjeld sikkert også bedre resultater.

#### "Fotolaboratoriets automatiske bildekorreksjon"

Automatisk bildekorreksjon er et program som benyttes i digitale fotolaboratorier til automatisk korreksjon av gal belysning og feil i hvitbalanse og andre egenskaper for å oppnå den best mulige bildekvaliteten. Ved bilder som du selv har forbedret i et bildebehandlingsprogram, kan du slå den automatiske bildekorreksjonen av. Ved fargekritiske bilder, f.eks. en solnedgang, anbefaler vi at du slår den automatiske bildekorreksjonen av for ikke å forvanske fargene. Når automatisk hvitbalanse er aktivert vil de røde fargene i solnedgangen bli blekere.

#### "Rediger bilde"

Hermed åpnes Fotoview med bildebehandlingsfunksjonene (se avsnittet "Fotoview").
Når du går ut av Fotoview, blir du spurt om endringene i bildet bare skal lagres for denne bestillingen eller om de skal lagres i originalbildet på harddisken.

## Verktøyer til tekster

### Sett inn tekstfelt

Du kan opprette en ny tekst ved å klikke på redskapet "Ny tekst" i verktøylinjen eller via hurtigmenyen (høyre musknapp i arbeidsområdet).

Det nye tekstfeltet vises som standard øverst til venstre på siden, og du kan selv flytte det dit du vil ha det.
I starten av tekstfeltet står det som standard "- Din tekst -".

### Verktøy for formatering av tekster

Når et tekstfelt er aktivt (markert), vises forskjellige kommandoer for formatering av tekstene i verktøylinjen og i hurtigmenyen (høyre musknapp):

#### Valgfelt skrifttype

En liste i verktøylinjen med de skrifttypene som er installert på din datamaskin. Skrifttypebetegnelsen er skrevet med den aktuelle skrifttypen.

#### Valgfelt skriftstørrelse

En liste i verktøylinjen med de skriftstørrelsene som er tilgjengelige.

#### "Bestem tekstfarge"

Innstilling av fargen på den markerte teksten.

#### "Bestem bakgrunnsfarge for tekstfeltet"

Farger tekstfeltets bakgrunn i en valgt farge.

#### "Andre tekstinnstillinger..."

Det er igjen en verktøysgruppe (kjennes på trekantsymbolet ved knappen – klikk for å aktivere) med følgende kommandoer:

##### "Fet"
"Kursiv"
"Understreket"

Såkalte skriftsnitt (fet, kursiv) samt understrekning av markert tekst.

##### "Venstrejustert"
"Høyrejustert"
"Ens marger"
"Sentrert"

Såkalte avsnittsformater (typografier) til justering av teksten i tekstfeltet. De benyttes på hele det avsnittet hvor tekstmarkøren befinner seg, eller på alle (også delvis) markerte avsnitt.

##### "Bestem egenskaper for tekstfeltet..."

Her innstiller du den avstanden som skal være mellom teksten og tekstrammen. Det kan være av betydning, hvis ditt tekstfelt har fått en bakgrunnsfarge.

#### Formateringsendringer ved tekst

Formateringsendringer aktiveres bare for ny tekst som skrives til høyre for tekstmarkøren eller for markerte tekstdeler.
Eksisterende tekster må derfor alltid markeres før de kan formateres.

En tekst markeres ved å holde venstre musknapp over den eller ved å plassere tekstmarkøren ved starten av den teksten som skal formateres og flytte til slutten av teksten med Shift-tasten trykt ned.
Enkeltord markeres ved å dobbeltklikke på det.
Innholdet i et helt tekstfelt markeres med hurtigtastene "Ctrl" + "a".
Klikk deretter på formateringskommandoen.