# Objektvalg

Objekter er de elementene i et fotoprodukt som kan bearbeides (redigeres), dvs. bilder, layouter og bakgrunner. Før man kan bearbeide et objekt i editoren, må det velges i Objektvalg og settes inn.
Det er her man bestemmer hva som kommer over i produkteditoren.

Ved mange fotoprodukter kan man øverst i Objektvalg stille inn forskjellige produktegenskaper.

I det øverste området av Objektvalg er det et valgfelt hvor man kan begrense antallet av objekter som blir vist – f.eks. kan man velge at det bare skal vises layouter for et bestemt antall bilder pr. side eller at det bare skal vises bakgrunner med "Natur".

Under vises objektene som miniatyrbilder som kan trekkes direkte herfra over i produkteditoren med musen.

Størrelsen av miniatyrbildene kan endres med skyveren nederst.

Objektvalg inneholder faner for de forskjellige objekttypene som kan settes inn i produkteditoren. Fanene er forskjellige alt etter hvilket produkt som bearbeides.

De enkelte fanene:

## Bilder

Objektvalg for bilder består av to faner: „Lokal“ og „Webalbumer“.

### Fanen „Lokal“

Under denne fanen finner du de bildene som du har lagret lokalt, dvs. på din datamaskin. På samme måte som i Utforsker i ditt operativsystem kan du i den øverste delen av „Objektvalg“ navigere til dine bildemapper på de forskjellige datamediene.

Merk: Når du legger bilder over i fotoproduktet fra et eksternt datamedium (data-CD/-DVD, USB-nøkkel), må du lagre fotoproduktet (fotobok, kalender osv.), før du fjerner det eksterne datamediet, siden det ellers kommer en feilmelding ved bestillingen fordi programmet ikke kan finne bildefilen. Når du lagrer, blir det lagt en kopi av bildet over på harddisken som programmet kan hente.

Under vises alle bildene i den aktuelle, valgte mappen.
Bilder som allerede er brukt i fotoboken, er markert med hake.

Du kan endre størrelsen av miniatyrbildene med zoom-skyveren nederst.

I hurtigmenyen (høyreklikk med musen på bildet) finnes forskjellige funksjoner og kommandoer for visning, sortering og innsetting:

#### „Finn lignende“

Ikke ved bildebestilling!

Når du har markert et bilde, kan du med denne funksjonen søke etter bilder i den aktuelle mappen som enten er fotografert ved samme anledning (etter dato og klokkeslett) og/eller som ligner det markerte bildet. Graden av likhet kan innstilles med en skyver.

#### „Som bakgrunn ...“

Med disse kommandoene kan du sette inn et av dine egne bilder som sidebakgrunn på høyre eller venstre side eller på begge sidene (hele dobbeltsiden). I motsetning til de bakgrunnene som hører med til programmet, kan bilder som er satt inn som bakgrunn i produkteditoren, redigeres med Fotoview ved å dobbeltklikke på dem.

#### „Markerte bilder som collage ...“

Lager en collage av flere markerte bilder. Størrelse og plassering av bildene er tilfeldig. Du kan gjenta kommandoen flere ganger inntil du har det resultatet du ønsker.

#### "Sorter etter ..."

Sorterer bildene alfabetisk etter filnavn eller kronologisk etter fotograferingstidspunkt.

#### „Oppdater mappe “

Hvis du gjemmer nye bildefiler i den aktuelle mappen med bilder mens du arbeider med fotoprogrammet, vises disse nye bildene eventuelt ikke med det samme. Med denne kommandoen sikrer du, at mappen og dermed miniatyrbildene lastes inn igjen.

#### "Vis filnavn"

Viser/skjuler filnavnene under miniatyrbildene.

#### „Fargesortering“

Viser bildene i et ekstravindu etter fargenyanse.
Bilder som ligger like ved siden av eller under hverandre, harmonerer også med hverandre på samme side i fotoboken. Bildet settes inn i fotoproduktet ved å dobbeltklikke på det. Tips: Velg også en bakgrunn som passer i farge.

#### " FOTOBOK-assistent"

Starter fotobok-assistenten.
(Se avsnittet "Fotobok-assistent").

#### "Fotoview"

Starter Fotoview. (Se avsnittet „Fotoview“).

Fotoview (med bildebearbeidingsfunksjoner) kan også startes ved å dobbeltklikke på forhåndsvisningen. Men vær forsiktig: Hvis du redigerer bildet fra Objektvalg – og ikke fra arbeidsområdet – overskrives originalfilen med den endrede versjonen av bildet når du lagrer. Hvis du ikke ønsker å overskrive originalfilen, må du lagre det redigerte bildet i Fotoview under et annet navn. Du kan også velge å sette inn bildet i produkteditoren først og åpne det herfra i Fotoview (velg „Kun for denne bestillingen“ når du lagrer).

### Fanen „Webalbumer“

Under denne fanen kan du gå inn på de to fotocommunities „locr“ og „flickr“ og sette inn de bildene du har her, i ditt fotoprodukt.
Hvis du ikke er medlem av et av disse online-fotocommunities, kan du melde deg inn via lenken „Info“.

Hos „locr“ har du mulighet for å laste opp automatisk de bildene du bruker i din bestilling, til albumet dit hos „locr“.

### Sett inn bilder

For å sette inn et bilde i ditt fotoprodukt må du med venstre musknapp trykt ned trekke det fra Objektvalg over på arbeidsområdet i produkteditoren eller over i den ønskede layoutrammen, der det låses fast.

Det finnes to forskjellige funksjoner for tilpassing av layoutrammen:

1. Bildet tilpasses layoutrammen. Layoutrammen endres ikke, og bildet tilpasses enten i høyden eller bredden, alt etter bildets og rammens sideforhold.
   Deler av bildet, som går utover rammekanten, er ikke lenger synlige, men du kan skalere layoutrammen i høyden og bredden og bestemme bildeutsnittet i rammen med verktøyene „Forminsk bilde“ / „Forstørr bilde“.
2. Layoutrammen tilpasses bildet. Hele bildet er synlig, og layoutrammen tilpasses til bildets lengste side. Som før kan du skalere layoutrammen. Hvis du skalerer layoutrammen med hjørnehåndtakene, beholdes sideforholdet, og bildet skaleres automatisk med. Hvis du bare gjør layoutrammen større i bredden eller høyden, ses de bildedelene som ligger utenfor layoutrammen, ikke mer.
   Ved forstørrelse eller forminskelse av layoutrammen skaleres bildet med, men det ikke er tilfellet når man bruker sidehåndtakene. Her må man forminske det manuelt med redskapet "Forminske bilde" inne i rammen.

Denne funksjonen for layoutrammen kan du stille inn under Valgmuligheter i topplinjen for de bildene som skal settes inn. Se avsnittet „Valgmuligheter“.

## Layout

Her finnes dessuten to faner, „Sidelayout“ og „Passepartout“.

Sidelayouter benyttes til sider i et fotoprodukt, og passepartout benyttes til enkeltbilder.

#### Sidelayout

En sidelayout er plassering av bilder og tekster på arbeidsområdet i produkteditoren.

Det følger forskjellige ferdige layouter med programmet, og du kan også lagre dine egne layouter og legge dem inn her.

Standardinnstilling i valgfeltet er „Vis alle...“, men du kan endre denne innstillingen slik at det bare vises det antallet layouter som svarer til antallet av bilder.

Ved å dobbeltklikke på forhåndsvisningen benyttes layouten på begge viste sider. Hvis den bare skal benyttes på den ene siden, kan du trekke den over på siden med venstre musknapp trykt ned.
Eller du kan bruke knappene nederst - „Legg layout på venstre side“, „Legg layout på høyre side“, „Legg layout på begge viste sider“ og „Legg layout på alle sidene i fotoboken“.

#### Passepartout

En passepartout fungerer som en sjablong som benyttes til å skjære bildet til i en bestemt valgt form. Alt etter hvilken sjablong som skal velges, vises bildets kanter skarpt mot bakgrunnen eller utvisket, slik at de trekkes inn i bakgrunnen.

Eksempler:

Trekk en passepartout over ønsket bilde eller layoutramme i produkteditoren. Virkningen ses med det samme.

## Design

Objektvalg for „Design“ består normalt av tre faner: „Bakgrunn“, „Innhold“ og „Clipart“.

#### Bakgrunn

I valgfeltet er bakgrunnene oppført etter temaer eller bruk. Standardinnstilling er „Multicolor“.

„Multicolor“-bakgrunnene er mønstrede bakgrunner, og du kan velge mellom 36 forskjellige farger.

Under valgfeltet er bakgrunnene vist som forhåndsvisning.

For å sette inn en bakgrunn er det bare å dobbeltklikke på forhåndsvisningen av den. Bakgrunnen settes deretter over hele dobbeltsiden. Hvis man kun vil ha bakgrunnen på en side, trekkes den over på vedkommende side med venstre musknapp trykt ned. Man kan også bruke knappene nederst i Objektvalg.

En bakgrunn kan også settes inn på alle sider eller alle venstresider eller alle høyresider via hurtigmenyen (høyreklikk med musen på forhåndsvisningen).

Med knappen „Last ned flere...“ kan man laste ned og installere flere bakgrunner fra Internett.

Du kan også bruke et av dine egne bilder som sidebakgrunn.

#### Innhold

Kun ved fotoprodukter som støtter valgfritt innhold, f.eks. temafotobøker, kalendere og noen fotogaver.

Innhold er ferdige layouter, f.eks. ved temafotobøker, som består av en sidelayout, en bakgrunn og eventuelt tekster og bilder.

Med knappen „Last ned flere“ i Objektvalg kan du installere mer innhold (som beskrevet i avsnittet „Tips og triks“).

#### Clipart

Clipart er forskjellige grafikkelementer som kan gi en god effekt på sidene.
Velg en clipart du liker, og trekk den over i produkteditoren.

## Rammer

Kun ved fotolerreter og dekoplakater med skyggefugerammer.

Her velger du farge og struktur til den bilderammen som fotolerretet eller dekoplakaten skal settes inn i.