ALMINNELIGE FORRETNINGSVILKÅR FOR INSTALLASJON OG BRUK AV ”Miss Norway”




1.	Lisens- og bruksvilkår for ”Miss Norway”
Lisens- og bruksvilkår for bruk og installasjon av programvareproduktet "Miss Norway” (i det følgende kalt ”Programvaren”). Programvaren er utgitt av Cewe Color AG & Co. OHG, Meerweg 30-32, 26133 Oldenburg. Programvaren er et produkt fra og eies av CeWe Color AG & Co. OHG (i det følgende kalt Opphavsmannen), Meerweg 30-32, 26133 Oldenburg. Bilder og tekster i de redaksjonelle temaene er opphavsrettslig beskyttet. Ved betaling får Brukeren en ikke-eksklusiv og uoverdragelig rett til å laste ned de valgte temaene til privat bruk til Brukerens datamaskin til bruk for Brukerens personlige fotobok. Videregående bruk og distribusjon av bilder og tekster herunder bearbeiding og/eller kopiering er ikke tillatt, og det er heller ikke tillatt å gjøre dette materialet offentlig tilgjengelig.


DISSE ALMINNELIGE RETNINGSLINJENE OG VILKÅRENE UTGJØR LISENSAVTALEN ("AVTALEN") MELLOM DEG (BRUKEREN) OG OPPHAVSMANNEN OG FASTLEGGER BRUKEN AV PROGRAMVAREN. 
MERKNADER TIL BRUKEREN: DETTE ER EN KONTRAKT. NÅR DU INSTALLERER DENNE PROGRAMVAREN, ERKLÆRER DU DEG INNFORSTÅTT MED VILKÅRENE I NÆRVÆRENDE LISENSAVTALE.


2.	Innledning
Brukeren bekrefter at nærværende lisens- og bruksvilkår i den versjonen som til enhver tid ligger på Internett, ligger til grunn for ordren på tidspunktet for denne. Dersom Bruker har fremsatt eller fremsetter motstridende vilkår, forpliktes Opphavsmannen ikke av disse. 
3.	Lisens
Ved inngåelse av denne avtalen gir Opphavsmannen Brukeren en tilbakekallelig, ikke-eksklusiv lisens til bruk av programvaren. Programvaren og samtlige patenter, opphavsrettigheter, merker, varemerker og utviklinger som vedrører programvaren, er opphavsmannens eiendom og beskyttet av gjeldende rett. Opphavsmannen er innehaver av enhver form for rettigheter herunder eiendomsrettighetene tilknyttet Programvaren, og Bruker er dermed ikke berettiget til å foreta endringer av programvaren, utføre reverse engineering, dekompilering eller disassemblering. Enn videre er Bruker ikke berettiget til å distribuere, selge, låne ut, lease eller på noen annen måte gjøre programvaren kommersielt tilgjengelig.

4.	Lisenstakers forpliktelser
Bruker aksepterer at programvaren utelukkende må brukes til bestilling og overføring av digitale bilder til Opphavsmannens fotolaboratorium og til administrasjon og bearbeiding av bildefiler på en pc. Bruker bekrefter at Opphavsmannen har rett og myndighet til å overføre og utskrive de bildene Brukeren har sendt inn.

Brukeren aksepterer at han alene er ansvarlig for de dataene som overføres ved bruk av programvaren. Brukeren aksepterer å avstå fra å benytte programvaren til overføring av bilder med pornografisk innhold eller annet innhold av seksuell karakter (herunder barneporno), eller av bilder som på annen måte må være å betrakte som anstøtelige og i strid med god moral. Brukeren garanterer at Opphavsmannen, dennes autoriserte forhandlere eller andre samarbeidende laboratorier ikke blir gjort ansvarlige for krav som måtte oppstå av ovenfor nevnte årsaker, og at disse godtgjøres for enhver skade som måtte oppstå ved at disse forpliktelsene tilsidesettes.

5.	Garantier og ansvar
Opphavsmannen gjør alt det som er mulig, for å sikre at Brukerens digitale bilder overføres til et fotolaboratorium ved hjelp av programvaren eller at Brukeren kan lagre bilde- og ordredata på en CD-ROM.

Programvaren leveres som den forefinnes. Opphavsmannen og de involverte underleverandørene garanterer på ingen måte for programvarens funksjonalitet, og enhver form for bruk av programvaren utføres på Brukerens eget ansvar. 

Opphavsmannen og/eller de involverte underleverandører kan på ingen måte gjøres ansvarlig for noen form for skade oppstått ved Brukers og/eller tredjemanns bruk av programvaren. 

Ikke i noe tilfelle er Opphavsmannen ansvarlig for driftstap, tapt arbeidsfortjeneste, konsekvenstap, finansielle tap, tap for indirekte skader som mistede eller ødelagte data, tidsplaner som ikke kan overholdes, krav fra tredjemann eller andre spesielle, tilfeldige skader herunder følgeskader som oppstår ved bruk eller uhensiktsmessig bruk av programvaren, med mindre Opphavsmannen utviser en atferd som kan betegnes som grovt uaktsom eller forsettlig. 

Opphavsmannen påtar seg ingen garanti for adgangen til Internett, eller for at Internett fungerer uten avbrudd og/eller feilfritt. Internett er et åpent nettverk, og Opphavsmannen tar alle mulige forholdsregler for å beskytte Brukers data. Opphavsmannen kan verken garantere at Brukers digitale bilder blir beskyttet eller garantere at Brukers digitale bilder er beskyttet under overføringen, eller at tredjemann ikke får adgang til disse eller til de data som inngår i ordren. 

Opphavsmannen er ikke ansvarlig for noen form for skade påført Brukerens bildedata (herunder, men ikke begrenset til direkte eller følgeskader). Opphavsmannen er enn videre ikke ansvarlig for endring av sorteringsrekkefølge, tap, ødeleggelse, tyveri eller noen annen form for misbruk av Brukerens digitale bilder.

6.	Persondata
Brukeren aksepterer at dennes personlige data – i det omfanget det er nødvendig – til Opphavsmannens behandling av ordren, lagres på datamedier. For eksempel godkjenner Brukeren uttrykkelig og ugjenkallelig registreringen, bruken og bearbeidingen av dennes personrelaterte data. Opphavsmannen garanterer at alle data behandles fortrolig.
 
7.	Opphavsrett
Opphavsmannen og/eller de involverte underleverandørene/forhandlerne kan ikke på noen måte stilles til ansvar for innholdet av de av bildefilene som Bruker har overført, og det forutsettes at Bruker er i besittelse av de immaterielle rettighetene som knytter seg til bildefilene. Bruker er alene ansvarlig for krenkelser oppstått som følge herav.

8.	Diverse
Nærværende avtale inngås på ubestemt tid og kan når som helst sis opp av alle parter. Ved oppsigelse av avtalen er Brukeren forpliktet til å slette Programvaren straks fra alle datamedier som den er lagret på, eller å destruere de aktuelle datamediene. 

Opphavsmannen har rett til når som helst å oppdatere nærværende alminnelige retningslinjer og vilkår. Bruker aksepterer at det fra det tidspunktet Brukeren mottar melding om en slik endring, er Brukeren bundet av nye alminnelige retningslinjer og vilkår. 

9.	Ugyldige bestemmelser
I tilfelle av at en eller flere bestemmelser i denne avtalen er ugyldige, berøres gyldigheten av de andre bestemmelsene i avtalen ikke av dette.

10.	Lovvalg
Nærværende avtale er underlagt tysk rett, og det gjøres uttrykkelig gjeldende at konvensjonen om internasjonale løsørekjøp (CISG) ikke kommer til anvendelse.

