# Arbeid med layouter

### Hva er en layout?

Layouten består av en eller flere tomme layoutrammer som fungerer som plassholdere for de bildene og eventuelt tekstene som skal vises på siden. Plassering, størrelse og justering av rammene kan endres.

Disse kommandoene kan (og bør) også settes inn selv om layoutrammene allerede er fylt med bilder eller tekster.

Nye layoutrammer settes inn med symbolene „Nytt bilde“ eller „Ny tekst“ på verktøylinjen. Les mer senere under overskriftene „Innsetting og bearbeiding av bilder i layouten“ og „Innsetting og bearbeiding av tekster“.

### Valg av layout

Klikk i Objektvalg på fanen „Layout“.

Standardinnstilling i valgfeltet er „Vis alle...“, men du kan stille inn forhåndsvisningen av layouten til bare å inneholde de bildene du vil ha i layouten.

Når du dobbeltklikker på forhåndsvisningen, benyttes layouten på begge viste sider. Hvis den bare skal være på en side, må du trekke den over på ønsket side med venstre musknapp trykt ned.

### Layoutramme

En layoutramme er en plassholder for innsetting av bilder. Når det ikke er satt inn bilde, vises rammen som et halvtransparent symbol i produkteditoren.

#### Markering av layoutramme

En layoutramme markeres ved å klikke på den en gang.
Flere layoutrammer markeres ved hjelp av en markeringsfirkant som du kan trekke opp med musen. Du kan tilføye flere rammer til denne markeringen ved å klikke på dem etter hverandre med „"Ctrl"-tasten trykt ned. En ramme fjernes fra en markering på samme måte: Klikk på den markerte rammen en gang til med „Ctrl"-tasten trykt ned.
Du kan også skalere, rotere, plassere og slette flere markerte rammer samtidig.

#### Bearbeidingsramme

Når man markerer en layoutramme, vises det en tydelig bearbeidingsramme omkring den, og rammen er „aktiv“.

#### Skalering av layoutramme

Bearbeidingsrammen har flere ”håndtak” – hjørnehåndtak i et hjørne av rammen og sidehåndtak midt på siden av rammen.
Med disse håndtakene kan du skalere rammen opp eller ned.
Med hjørnehåndtaket skaleres rammen ensartet (sideforholdet endres ikke), og med sidehåndtakene skaleres layoutrammen i en retning (bredde eller høyde).

#### Rotering av layoutramme

Med trekkehåndtaket - som er plassert et stykke inne i rammen, og musknappen trykt ned kan rammen roteres om sin egen akse.
Til rotering av rammen i trinn à 90 grader benyttes verktøyene „Vend ramme mot urviseren“ og „"Vend rammen med urviseren“ i verktøylinjen.

#### Flytting av layoutramme

For å flytte en layoutramme må du plassere musemarkøren direkte på bearbeidingsrammen. Markøren omdannes da til et kryss med pilspisser, og du kan trekke rammen til ønsket plassering med venstre musknapp trykt ned.
Du kan også bruke piltastene på tastaturet. Flytt den markerte rammen i ønsket retning i små trinn ved å trykke flere ganger på den relevante piltasten eller holde piltasten trykt ned.

#### "Plasser aktiv ramme"

Med kommandogruppen „Plasser aktiv ramme" styrer du hvordan innholdet skal plasseres og dreies, hvor stort det skal være og hvilken zoomfaktor som skal benyttes. De tre arbeidstrinnene og zoomkommandoen er samlet i et dialogvindu, og du kan også finne dem i hurtigmenyen for layoutrammen (høyreklikk med musen på rammen). Hvis du har markert flere layoutrammer, kan du stille inn de samme verdiene for dem samtidig.

I dialogvinduet for kommandogruppen finner du fire faner - „Plassering“, „Rotering“, „Størrelse“ og „Zoom“.

Som standard er „... beholdes“ aktiv.

##### "Zoom"

Zoomfaktoren bestemmer hvor mye bildet forstørres inne i rammen.

Du kan beholde den aktuelle zoomfaktoren eller stille inn en ny zoomfaktor.
Zoomfaktoren tastes inn numerisk i prosent.

Zoom har ingen innflytelse på tekstfeltene. For å forstørre en skrift må du formatere den.

##### "Størrelse"

Størrelsen av layoutrammen angis absolutt for høyde og bredde i centimeter eller for bildet i prosent (skalert). Det samme gjelder for tekstfelter.

##### "Rotering"

Ved „Sett rotering“ angis rotering av bilder som absolutt størrelse. Roteringen skjer i forhold til arbeidsområdet i produkteditoren.

Ved „Roter bilder“ angis roteringen av bilder som relativ størrelse. Roteringen foretas i forhold til bildet eller layoutrammen. Hvis layoutrammen allerede er rotert, legges den nye rotering til, og rammen roteres ytterligere.

Denne kommandoen kan også benyttes til rotering av tekstfelter.

##### "Plassering"

Med disse justeringsfunksjonene kan du plassere bilder og tekstfelter med millimeters nøyaktighet i layouten.

Som hjelp angis også sidebredden (ved vertikal linje) eller sidehøyden (ved horisontal linje) av hele layoutområdet.
Ved fotobøker er sidebredden altså bredden over hele dobbeltsiden.

Justeringsmuligheter:
Før: |  |  | "Flytt alle bilder ensartet" |
"Juster midtpunkt på horisontal linje" |  |  | "Juster midtpunkt på vertikal linje" |
"Juster høyre side langs vertikal linje" |  |  | "Juster venstre side langs vertikal linje" |
"Juster underkant langs horisontal linje" |  |  | "Juster overkant langs horisontal linje" |

Midtpunkt, høyre side, venstre side, overkant og underkant er plasseringer i forhold til layoutrammene.
Horisontal linje og vertikal linje henviser til layoutområdet i produkteditoren.
Ved midtpunkt kan man dessuten sentrere layoutrammen på siden.

Advarsel: Flytt ikke bilder eller tekster så mye at de kommer utenfor det synlige området av redigeringsvinduet, siden det ikke er mulig å flytte dem tilbake i vinduet. De fjernes automatisk fra bestillingen så snart de kommer utenfor arbeidsområdet.

#### Juster og tilpass ramme

Når flere rammer er markert samtidig, vises kommandoen „Juster og tilpass ramme“ i hurtigmenyen.

Det vises flere kommandoer som kan benyttes til å justere de markerte bildene til høyre og venstre og øverst og nederst. Også rotering og størrelse av bildene kan tilpasses.

#### Rekkefølgen av layoutrammer

Rammene kan delvis overlappe hverandre, og derfor finnes det forskjellige kommandoer som kan benyttes til å styre i hvilken rekkefølge bildene skal ligge over hverandre. Det dreier seg om følgende knapper i verktøylinjen (i programgruppen "Andre rammeinnstillinger"): „Flytt aktiv ramme nærmere forgrunnen“ og „Flytt aktiv ramme lenger bakover“.

#### Fjerning av en layoutramme

Du kan fjerne en layoutramme fra layouten ved å markere den og klikke på „Slett“-symbolet i verktøylinjen eller trykke på „Del“-tasten på tastaturet.

### Lagre layout

Når man har endret en layout etter sine egne ideer eller har opprettet en ny, kan man lagre den slik at den også kan benyttes på andre sider.
Bruk kommandoen „Lagre layout“ i verktøylinjen.
Som standard lagres layouten for venstre halvdel av en dobbeltside. Hvis du vil lagre layouten for høyre side, må du først markere en layoutramme på denne siden.
Layouten vises så som forhåndsvisningen av bildet i Objektvalg for layouter og er markert med en stjerne.

### Innsetting og bearbeiding av bilder i layouten

#### Velg bilder

Aktiver fanen „Bilder“ i Objektvalg.

På samme måte som i Utforsker i ditt operativsystem kan du i den øverste delen av „Objektvalg“ navigere til dine bildemapper på de forskjellige datamediene.

Under vises alle bildene i den aktuelle, valgte mappen.
Bilder som allerede er brukt i fotoboken, er markert med hake.

Du kan endre størrelsen av forhåndsvisningsbildene med zoom-skyveren nederst.

I hurtigmenyen (høyreklikk med musen på bildet) finnes forskjellige funksjoner og kommandoer for visning, sortering og innsetting:

##### „Finn lignende“

Når du har markert et bilde, kan du med denne funksjonen søke etter bilder i den aktuelle mappen som enten er fotografert ved samme anledning (etter dato og klokkeslett) og/eller som ligner det markerte bildet. Graden av likhet kan innstilles med en skyver.

##### „Som bakgrunn ...“

Med disse kommandoene kan du sette inn et av dine egne bilder som sidebakgrunn på høyre eller venstre side eller på begge sidene (hele dobbeltsiden). I motsetning til de bakgrunnene som hører med til programvaren, kan bilder som er satt inn som bakgrunn i produkteditoren, redigeres med Fotoview ved å dobbeltklikke på dem.

##### „Markerte bilder som collage ...“

Lager en collage av flere markerte bilder. Bildestørrelse og plassering tilpasses automatisk. Du kan gjenta kommandoen flere ganger inntil du har det resultatet du ønsker. Etterpå kan du flytte bildene i layoutrammen for å finne frem til det mest velegnede bildeutsnittet.

##### "Sorter etter ..."

Sorterer bildene alfabetisk etter filnavn eller kronologisk etter fotograferingstidspunkt.

##### "Oppdater mappe"

Hvis du gjemmer nye bildefiler i den aktuelle mappen med bilder mens du arbeider med fotoprogramvaren, vises disse nye bildene eventuelt ikke med det samme. Med denne kommandoen sikrer du, at mappen og dermed miniatyrbildene lastes inn igjen.

##### "Vis filnavn"

Viser/skjuler filnavnene under miniatyrbildene.

##### "Fargesortering"

Viser bildene i et ekstravindu etter fargenyanse.
Bilder som ligger like ved siden av eller under hverandre, harmonerer også med hverandre på samme side i fotoboken. Bildet settes inn i fotoproduktet ved å dobbeltklikke på det. Tips: Velg også en bakgrunn som passer i farge.

##### "FOTOBOK-assistent"

Kun ved fotobok. Starter fotobok-assistenten. (se avsnittet "Fotobok-assistent").

##### "Fotoview"

Starter Fotoview. (Se avsnittet „Fotoview“).
Fotoview (med bildebearbeidingsfunksjoner) kan også startes ved å dobbeltklikke på forhåndsvisningen. Men vær forsiktig: Hvis du redigerer bildet fra Objektvalg – og ikke fra arbeidsområdet – overskrives originalfilen med den endrede versjonen av bildet når du lagrer. Men det kan jo også være hensikten.

#### Sett inn bilder i layout

For å sette inn et bilde i layouten må du trekke det fra Objektvalg over i arbeidsområdet i ønsket layoutramme med venstre musknapp trykt ned. Bildet ”låses” da fast i layoutrammen.

Det finnes to forskjellige funksjoner for tilpassing av layoutrammen:

1. Bildet tilpasses layoutrammen. Layoutrammen endres ikke, og bildet tilpasses enten i høyden eller bredden, alt etter bildets og rammens sideforhold.
   Deler av bildet, som går utover rammekanten, er ikke lenger synlige, men du kan skalere layoutrammen i høyden og bredden og bestemme bildeutsnittet i rammen med verktøyene „Forminsk bilde“ / „Forstørr bilde“.
2. Layoutrammen tilpasses bildet. Hele bildet er synlig, og layoutrammen tilpasses til bildets lengste side. Som før kan du skalere layoutrammen. Hvis du skalerer layoutrammen med hjørnehåndtakene, beholdes sideforholdet, og bildet skaleres automatisk med. Hvis du bare gjør layoutrammen større i bredden eller høyden, ses de bildedelene som ligger utenfor layoutrammen, ikke mer.
   Ved forstørrelse av layoutrammen skaleres bildet med. Det er ikke tilfellet ved forminskelse, som foretas manuelt med "Forminsk bilde" inne i rammen.

Denne funksjonen for layoutrammen kan du stille inn under Valgmuligheter i topplinjen for de bildene som skal settes inn. Se avsnittet "Programvalgmuligheter“.

Du kan også trekke bildet eller bildene over på et tomt område på siden eller over på en helt tom side (du skal da slette layoutrammen først) hvor du kan plassere dem fritt.

#### Bytt om bilder

Du kan trekke et bilde fra en layoutramme over i en annen med musknappen trykt ned. Hvis det allerede er et bilde i den andre rammen, byttes de to bildene om.

#### Fjern bilder igjen

Du kan fjerne et bilde fra produkteditoren ved å markere det (ved å klikke på det) og klikke på knappen „Fjern markerte elementer fra Valg“, eller ved å trykke en gang på „Del“-tasten på tastaturet. Hvis du klikker en gang til på „Del“-tasten, fjernes layoutrammen også.

Når du markerer et bilde, legges det en ramme omkring det.
For å markere flere bilder i forlengelse av hverandre samtidig kan du trekke en markeringsfirkant omkring de bildene som skal markeres med musen, eller du kan markere det første av de bildene som skal slettes, og med Shift-tasten på tastaturet trykt ned det siste av de bildene som skal slettes.

Flere bilder som ikke ligger i forlengelse av hverandre, kan markeres (eller avmarkeres) ved å holde "Ctrl"-tasten trykt ned og klikke på hvert enkelt bilde uten å slippe „Ctrl"-tasten.