# Arbeid med tekster

## Innsetting og bearbeiding av tekster i layouten

I de fleste layouter – med unntak av innbindinger og egne design-/temafotobøker – er det ikke satt inn tekstfelter.
Det kan man imidlertid godt gjøre selv slik at man kan skrive kommentarer til bildene eller lage en overskrift til en fotobokside.

### Sett inn nytt tekstfelt

Du kan opprette et nytt tekstfelt ved å klikke på redskapet "Ny tekst" i verktøylinjen eller via hurtigmenyen (høyre musknapp i arbeidsområdet).

Det nye tekstfelt vises som standard øverst til venstre på venstre side.
I starten av tekstfeltet står det som standard "- Din tekst -".
Så lenge du ikke har satt inn din egen tekst, og tekstfeltet er tomt, vises det ikke i det ferdige fotoproduktet.

### Spesielle forhold ved markering av tekster

Tekstfelt og tekst er to helt forskjellige elementer – akkurat som bilde og layoutramme.
Mens et tekstfelt også er en layoutramme og har en bearbeidingsramme, markeres og bearbeides tekst som innhold i tekstfeltet på en helt annen måte.
For å bearbeide tekstfeltet selv må du klikke en gang på tekstfeltets bearbeidingsramme.
Vil du bearbeide teksten i tekstfeltet, må du klikke i tekstfeltet.
Når du bearbeider selve teksten, ses en blinkende tekstmarkør (en loddrett strek) i det markerte tekstfeltet. Når tekstmarkøren ikke er synlig, arbeider du med tekstfeltet.

### Bearbeid tekstfelter

#### "Andre tekstinnstillinger..."

Denne kommandogruppen finnes både som knapp i objekt-verktøylinjen og i hurtigmenyen for tekstfeltet (klikk med høyre musknapp).

##### "Bestem egenskaper for tekstfeltet..."

Her innstiller du avstanden fra kanten av tekstfeltet til starten av teksten.

#### Flytting av et tekstfelt

Det tekstfeltet som skal flyttes, må være markert (aktivt), og musemarkøren må være plassert på bearbeidingsrammen. Musmarkøren omdannes til et kryss med pilspisser, og med venstre musknapp trykt ned kan du nå flytte tekstfeltet til det stedet der du vil ha teksten. Du kan også flytte tekstfeltet med piltastene på tastaturet.

#### Skalering av et tekstfelt

Du kan skalere tekstfeltet med hjørnehåndtakene, mens sidehåndtakene brukes til å stille inn bredde og/eller høyde (størrelsen av selve teksten endres ikke).
Vil du endre størrelsen av skriften, må du bruke tekstegenskapene og formatere skriftstørrelsen.

#### Rotering av et tekstfelt

Med håndtaket som ligger litt inne i rammen, roteres rammen med musknappen trykt ned og håndtaket som sentrum.
Du kan også dreie rammen i trinn à 90° med kommandoene "Vend ramme mot urviseren" og "Vend ramme med urviseren" i verktøylinjen eller hurtigmenyen (høyre musknapp).

#### Slettning av et tekstfelt

Du kan slette et aktivt tekstfelt ved å markere tekstrammen og klikke på symbolet "Slett" i verktøylinjen eller ved å trykke på "Del"-tasten på tastaturet.
Du må klikke/trykke to ganger etter hverandre.
Første gang slettes teksten og annen gang tekstfeltet.

Inntasting og bearbeiding av tekster fungerer stort sett akkurat som i tekstbehandlingsprogrammet ditt.

#### Inntasting av en tekst

Klikk i tekstfeltet inntil tekstmarkøren vises (blinkende loddrett strek), og tast inn ønsket tekst på tastaturet på datamaskinen din.
Du kan kopiere tekster fra en annen kilde (Word-fil, internettside osv.) via operativsystemets midlertidige lager og sette dem inn i tekstfeltet.
Ved noen tekster kopieres tekstformateringene og noen ganger også kildeteksten (HTML) fra en internettside med over, og disse må etterpå tilpasses eller fjernes. .
Hvis du vil sette inn mer tekst, må du plassere tekstmarkøren der hvor den nye teksten skal begynne, og skrive teksten.
Vil du overskrive eller slette et tekstavsnitt, må du markere avsnittet i teksten med musknappen trykt ned og overskrive det eller slette det med "Del"-tasten på tastaturet.
Du kan markere hele innholdet av et tekstfelt med hurtigtastene "Ctrl" + "a".

#### Formater tekst

Når et tekstfelt er aktivt, vises forskjellige kommandoer for formatering av tekster i verktøylinjen og i hurtigmenyen (høyre musknapp):

##### Valgfelt skrifttype

En liste i verktøylinjen med de skrifttypene som er installert på din datamaskin. Skrifttypebetegnelsen er skrevet med den aktuelle skrifttypen.

##### Valgfelt skriftstørrelse

En liste i verktøylinjen med de skriftstørrelsene som er tilgjengelige.

##### "Bestem tekstfarge"

Innstilling av fargen på den markerte teksten.

##### "Bestem bakgrunnsfarge for tekstfeltet"

Farger tekstfeltets bakgrunn i en valgt farge.

##### "Tekst i fet"
"Tekst i kursiv"
"Tekst understreket"

Såkalte skriftsnitt (fet, kursiv) samt understrekning av markert tekst.

##### "Tekst venstrejustert"
"Tekst midtjustert"
"Tekst høyrejustert"
"Tekst sentrert"

Såkalte avsnittsformater for justering av teksten i tekstfeltet. De benyttes på hele det avsnittet hvor tekstmarkøren befinner seg, eller på alle (også delvis) markerte avsnitt.

#### Formateringsendringer ved tekst

Formateringsendringer aktiveres bare for ny tekst som skrives til høyre for tekstmarkøren eller for markerte tekstdeler. Marker teksten med venstre musknapp trykt ned.
Enkeltord markeres ved å dobbeltklikke på det.
Innholdet i et helt tekstfelt markeres med hurtigtastene "Ctrl" + "a".
Klikk deretter på formateringskommandoen.

### Stavekontroll

Den automatiske stavekontrollen kan slås av og på ved de forskjellige funksjonene.

Når stavekontrollen er slått på, understrekes ord som ev. er stavet eller tastet galt med rødt. Den røde understrekningen blir ikke skrevet ut.

Når du høyreklikker på et understreket ord, vises en liste i hurtigmenyen med forslag til andre stavemåter, og du kan erstatte det ordet som er understreket med rødt i teksten med et forslag herfra ved å klikke på det.

Hvis et riktig stavet ord får en rød understrekning, kan det skyldes at ordet ikke finnes i stavekontrollens ordbok.
Du kan så selv tilføye det i ordboken via hurtigmenyen, eller du kan velge at det blir ignorert, slik at det ikke blir markert som galt stavet fremover.